Sukladno odluci Zapovjedništva Vatrogasne zajednice Osijek od 02. svibnja 2016. godine ovogodišnje Područno vatrogasno natjecanje Vatrogasne zajednice Osijek, održat će se 04. lipnja (subota) za pomladak i mladež, te 05. lipnja 2016. godine (nedjelja) za seniorske ekipe. Natjecanje će se održati na nogometnom igralištu NK Elektra Osijek.
Kategorije natjecateljskih odjeljenja i discipline natjecanja biti će po Pravilniku o natjecanjima vatrogasaca u Republici Hrvatskoj. Sve dodatne informacije dobiti ćete sredinom tjedna, nakon sastanka Povjerenstva za natjecanje Vatrogasne zajednice Osijek.
Rok za prijavu natjecateljskih desetina je 22. svibanj 2016. Nakon toga će Povjerenstvo za natjecanje VZ Osijek na temelju prijava izraditi satnicu i raspored natjecanja, o čemu ćete biti obaviješteni.
Prijavu molim izvršiti tajniku putem mobitela, e-maila ili faxa.
Molimo Vas da se pridržavate rokova za prijavu, kako bi i Povjerenstvo i domaćin mogli na vrijeme i što kvalitetnije odraditi sve pripremne radnje vezane uz organizaciju natjecanja.